ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት የመን፡ ዝኸፍአ ዓለማዊ ቅልውላው ሰብኣዊ መሰላት 12 ለካቲት 2020 መግለጺ ስእሊ, ህይወት ሚልዮናት አህዛብ የመን ኣብ ረድኤት ዝተሞርኮሰ እዩ ኣብ ዓለምና እቲ ዝኸፍአ ተባሂሉ ንዝንገረሉ ሰብኣዊ ቅልውላው የመን ንምፍታሕ፡ ህይወት ሚሊዮናት የመናውያን ንምድሓን ንዝተላእከ ናይ መግቢ ረዲኤት ንምቁጽጻር ደረት ዘይብሉ ምስሕሓብ ይካየድ ኣሎ። ዓበይቲ ለገስቲ ሃገራትን ትካላት ወሃብቲ ሰብኣዊ ሓገዝን በቶም ኣብ ዝሰፍሐ ክፋል ሰሜናዊ የመን ድርኺት ዘለዎም ዕጡቓት ሑቲ ንዘጋጥም ዘሎ ዘይንቡርን ዘይቅቡልን ዝተባህለ ዕንቅፋት ንምዝታይ ጽባሕ ሓሙስ 13 ለካቲት ኣብ ብራስለስ ዋዕላ ክገብሩ`ዮም። ኣብታ ሃገር ብዘሎ ኩናት ህይወት ሚሊዮናት የመናውያን ኣብ ረዲኤት`ዩ ዝምርኮስ። ኣብ ቀረባ እዋን ንባይቶ ጸጥታ ውድብ ሕቡራት ሃገራት ዝቐረበ ጸብጻብ፡ ረድኤት ብዘይ ዕንቅፋት ንኸይኣቱ ብዝግበር ዘሎ ምትዕንቓፍ ህይወት ኣስታት 6.7 ሚልዮን የመናውያን ኣብ ሓደጋ ወዲቑ ከምዘሎ ተገሊጹ። እዚ ኣሃዝ`ዚ ድማ ኣዝዩ ዘሰምብድ "ፈጺሙ ተራእዩ ዘይፈልጥ" እዩ ሕቡራት ሃገራት። "ትካላት ወሃብቲ ሰብኣዊ ሓገዝ ሰብኣዊ ስርዓት/ኣገባባት ክዕቅባሉ ኣብ ዝኽእላ ሃዋሁ ክንቀሳቐሳ ይግብአን" ድማ ኢላ ኣወሃሃዲት ሰብኣዊ ሓገዛት ውድብ ህቡራት ሃገራት ኣብ የመን ሊስ ግራንደ። ጽልዋ ኢራን ኣብ ማእከላይ ምብራቕ እንታይ ይመስል?
